Klokken 03.59 om morgenen indfinder gerningsmanden sig sammen med 4-5 kammerater, på McDonalds. De går hen og køber mad. Kort efter forlader også hans offer McDonalds, men da han står lige uden for døren, kommer gerningsmanden direkte hen og slår sit offer med ét knytnæveslag i ansigtet, hvorved offeret falder om. Næsebenet bliver slået skævt af slaget. Gerningsmanden, som ses på billedet, beskrives som en mand mellem 18 og 25 år, almindelig til lettere kraftig af bygning, ca. 175 cm høj, lyst kort hår, han var iført ternet skjorte og en mørk jakke, som han bar under venstre arm, da han gik ind, og han havde den på, da han gik ud. Nordjyllands Politiet vil gerne i kontakt med eventuelle vidner eller andre, der har kendskab til gerningsmanden. Politiet kan kontaktes på telefon 114, og det er politiassistent Kasper Vinther Larsen og vicepolitikommissær Heine Hansen, der sidder med sagen.

Opsummering:
Nordjyllands Politi efterlyser nu en endnu ukendt mand, der sættes i forbindelse med et voldeligt overfald den 5. maj uden for McDonalds på Nytorv.